Referat fra Bestyrelsesmøde

Tirsdag d. 10. oktober2017 kl. 19.30

Fremmødte: Jørgen Bach, Kate Olsson, Sanne Loft, Heinrich Mathiasen, Linda Lundh

Afbud: Line Fredsbo

1. Opfølgning på referat fra sidste møde.

Linda vedgår at brevet til trænerne endnu ikke er sendt ud. Vil komme ud snarest.

1. Siden sidst

Der har været 4 hundeførere fra Skanderborg til DM.

Stinne Damgaard Ibh i Rally

Alice, Ingelise Møller, Jens Kristian fra Agility.

Der er tildelt jakker og tryk til dem.

Der er meget stille fra den nye kredsformand. Vi har intet hørt herfra siden generalforsamlingen i februar. Der er kredsrådsmøde i næste uge.

1. Hvad indebærer det at være hvalpekoordinator - skal man også finde trænerne til hvalpeholdene?

Lone Rasmussen føler sig meget alene med opgaven omkring koordinering af hvalpehold. Det er svært at finde trænere til dem. Hun er ked af at skulle presse nogen til at tage hvalpehold.

Der er meget forskel på hvad der undervises i på hvalpeholdene. Vi skal have fundet ”den røde tråd” frem igen. Det vil blive et krav fra bestyrelsen at hvalpeholdene skal indeholde undervisning i basal lydighed, så som ”gå pænt”, indkald, bliv m.m. Indlæringsprincipperne må gerne være forskellige, men målene skal være de samme. Jørgen laver et oplæg. Linda leder efter det tidligere dokument.

Vi aftaler at der på trænermødet i november skal planlægges næste år hvalpehold, og trænerne her skal melde ind hvem der kan tage hvilke hold. Såfremt der ikke er trænere til det må vi nedjustere antallet af hvalpehole, og regulere budgettet herefter. Det kan få konsekvenser for nyanskaffelser og/eller vedligehold.

1. Lys udenfor - virker ikke

Heinrich kigger på lamperne og skifter pærer. Er opmærksom på den projektør på lyspladsen der er vippet ned.

1. Hvad med brevet til trænerne august ang. pengebeløb er det droppet?

Se pkt. 1

1. Agility vil droppe præholdet og først tage hunde ind fra de er 1 år, hvad er holdningen til dette?

Bestyrelsen er ikke tilfreds med denne beslutning. Vi mener at Agilitytrænerne skal være en del af den samlede trænergruppe, der er aktive i forhold til tilgang af nye medlemmer og tilbud efter hvalpehold. Vi har ikke kapacitet til at de andre trænere, skal skabe fødekilde til AG. Punktet skal diskuteres på trænermøde i november.

1. Må agility skaffe sponsor til nye redskaber?

Ja

AG skal selv afsøge mulighederne og udforme ansøgninger, Bestyrelsen bistår med underskrift og udsending hvor det er nødvendigt.

1. Nye regler for agillityredskaber.

Der er vedtaget nye regler for agilityredskaber. AG gruppen meddeler at dette betyder at vi skal anskaffe 15 nye spring, nyt hjul, nyt Flyv, 2 sæt sandsække til tunneler og sikkerheds afdækning til A-bræt og balance. Der er en 5-årig overgangsperiode.

Derudover er sandsækken til vippen blevet væk, og skal erstattes.

Ud over dette ønsker de sig en mur, en ny tunnel inkl. et sæt sandsække.

Bestyrelsen vil bede AG lave et prioriteret budget, så vi kan arbejde med hvor meget vi kan få råd til om året de kommende år.

1. Trænersituationen.

Vi har svært ved at få trænerfordelingen til at gå op.

Mette Steenfeldt har færdiggjort sin uddannelse med familieoverbygningen, men vi ved ikke hvad hun byder ind med til næste år.

Der indkaldes til Trænermøde snarest. Linda kontakter Knud.

1. Konkurrencekalender 2018

Skanderborg byder i år ind med E-turnering, CBA, Rally og Agility konkurrencer. Vi afventer endelig godkendelse på kredsmøde d. 12.10.

1. Generalforsamling.

Generalforsamling afholdes 22. februar 2017.

Linda går her fra som formand, der er pt ingen kandidater som bestyrelsen kender til. Line Fredsbo træder ligeledes ud af bestyrelsen, da hun er flyttet til København.

Forslag til generalforsamlingen skal være inde 1.2

Indkaldelsen skal ud primo januar.

1. Evt.

Der skal kigges videre på ny hjemmeside og skilte.

  Ref. Linda